projecte-aina/catalan_government_crawling huggingface dataset:
La Policia de la Generalitat – Mossos d'Esquadra treballa amb el conjunt de la comunitat educativa de Catalunya per donar resposta a les necessitats de seguretat actuals i futures, comptant amb la complicitat dels diferents operadors que col·laboren o treballen amb el món educatiu.
Per mitjà del Programa operatiu específic (POE) dels Centres Educatius volem garantir la seguretat del conjunt de la comunitat prevenint, identificant i reduint els fets delictius, així com millorar la percepció de seguretat, per tal de contribuir de forma positiva en el cicle vital de la formació dels infants i els joves.
Davant de qualsevol problema o incident, si voleu sol·licitar activitats formatives o una visita a les nostres dependències, contacteu amb l'Oficina de Relacions amb la Comunitat de la comissaria més propera
Al llarg de l'any realitzem diverses accions adreçades als centres educatius:
Cada comissaria de la PG-ME disposa de les Oficines de Relacions amb la Comunitat (ORC), interlocutors i referents principals amb la comunitat educativa.
Els policies membres de les ORC mantenen contactes estables amb els centres educatius al llarg de l'any i atenen les necessitats o els probelems relacionats amb la seguretat.
Davant de qualsevol problemàtica, incident, per sol·licitar activitats formatives, visites a les comissaries, o per a qualsevol aclariment, cal que des del centre educatiu us poseu en contacte amb l'ORC de la comissaria que tingueu més propera, de manera presencial, per telèfon o bé per correu electrònic.
Per serveis d'emergències truqueu al telèfon d'emergències 112.
Els joves d'avui es troben i es relacionen a les xarxes socials de forma natural; s'envien missatges, xategen, tenen perfils a les xarxes socials, blocs, pengen fotos i les comenten, comparteixen arxius...
I aprenen ràpidament a utilitzar qualsevol nova xarxa social o prestació dels dispositius que tenen o que hi ha a casa.
Les xarxes socials no són ni bones ni dolentes; tot depèn de com s'utilitzin.
Els pares i mares i els docents, per als quals de vegades és un entorn força nou, heu d'educar-los també per fer un ús responsable i segur de les xarxes socials.
Us familiaritzeu amb el funcionament de les xarxes socials i en concret amb les que utilitzen els vostres fills i filles.
Parleu amb els vostres fills per saber quin ús fan d'Internet i de les xarxes i quines pàgines visiten, conèixer amb qui xategen i quina informació publiquen...
Feu-los conscients de les implicacions i dels riscos de tenir perfils a les diferents xarxes socials.
I, en definitiva, que no facin a les xarxes socials el que no farien en la seva vida real.
Per exemple: com veuen el meu perfil els altres usuaris?
Qui pot trobar-me en aquesta xarxa social o contactar amb mi?
Com controlem la difusió del que publiquem?
Assegureu-vos que saben mantenir el nivell de privacitat adequat:
Ajudeu-los a seguir unes pràctiques adequades:
Estigueu alerta amb les noves amistats que poden fer a les xarxes socials i parleu amb ells si veieu algun comportament estrany.
Si algú fa un ús abusiu de les xarxes notifiqueu-ho als administradors.
Recordeu-los que si tenen dubtes ho poden consultar amb els pares o mares o amb els educadors.
La Policia de la Generalitat – Mossos d'Esquadra té un programa específic per a centres educatius amb l'objectiu de garantir la seguretat de la nostra comunitat educativa prevenint, identificant i reduint els fets delictius, i també per millorar la percepció de seguretat.
Comptem amb la complicitat de la comunitat educativa i amb la resta d'operadors que col·laboren o treballen amb el món educatiu.
Com treballem amb els centres educatius:
Amb la nostra tasca volem contribuir de forma positiva en el cicle vital de la formació dels infants i els joves
En cas de tenir coneixement, indici o sospita d'una activitat que pogués estar relacionada amb aquest tipus de fets, contacteu amb Policia de la Generalitat-Mossos d'Esquadra.
Podeu fer-ho per mitjà dels canals següents:
- Formulari per enviar informació rellevant
- Comissaries de la Policia de la Generalitat-Mossos d'Esquadra
- En cas d'emergència: 112 (si diverses persones ja han telefonat al 112 per notificar un mateix accident o emergència, és possible que els operadors només us preguntin si teniu informació addicional.
D'aquesta manera podem alliberar la línia telefònica més ràpidament i garantir una resposta ràpida a la propera trucada d'emergència).
Indicacions per quan truqueu al 112
Amb la situació de confinament per la pandèmia de la Covid-19 s'ha incrementat notablement el grau de vulnerabilitat i els riscos per a les persones amb Alzheimer o deteroriament cognitiu.
Per aquest motiu, la Policia de la Generalitat- Mossos d'Esquadra i la Federació d'Associacions de Familiars de Malalts d'Alzheimer (FAFAC) impulsen tot un seguit de mesures, de consells de seguretat i pautes d'actuació adreçats sobretot a familiars, cuidadors/es, amics i la xarxa veïnal que hi conviuen habitualment, amb la finalitat d'ajudar-los a superar les fases del desconfinament que queden sense que els suposi un problema afegit i per tal de millorar la seva seguretat.
Convé aportar el màxim de dades de la persona desapareguda:
L'oficina d'atenció a les famílies de persones desaparegudes us ajudaran:
Des de l'inici del desconfinament, la meitat de les persones grans que s'han perdut tenien.
Per trobar-les, denunciar la desaparició de forma immediata és clau
L'any 2019, la Policia de la Generalitat-Mossos d'Esquadra ha tingut coneixement de 15 casos i ha atès a 15 noies en l'àmbit dels matrimonis forçosos a Catalunya.
Aquestes xifres suposen un augment del 25 % de casos respecte l'any 2018 (any 2018: 12 casos i s'ha atès a 12 noies).
Els 15 casos coneguts per la PG-ME s'han treballat des de l'àmbit de la prevenció.
La franja d'edat de les noies ateses ha estat entre els 13 i els 23 anys.
De 13 a 17 anys han estat 6 noies i de 18 a 23 han estat 9.
Les principals vies de coneixement han estat a través de: la Víctima (11 casos), d'Ensenyament (3 casos) i Altres (1 cas a través d'una amiga).
En la següent gràfica interactiva podreu veure les dades just esmentades també segons el territori on s'ha produït (feu clic sobre el mapa per veure els casos produïts a cadascuna de les regions policials).
Protocol per la prevenció i l'abordatge del matrimoni forçós
El matrimoni forçós és la unió de dues persones en la qual, al menys una d'elles (generalment la dona), no ha atorgat el seu ple i lliure consentiment, sinó que ha estat pressionada físicament, sexualment, emocionalment i/o psicològicament per la seva família i el seu entorn de referència; per això, és un tipus de violència masclista.
Un dels aspectes clau es la presa de consciencia de la víctima i del seu entorn.
Segons estadístiques oficials entre l'any 2010 i l'any 2019, han estat ateses a Catalunya 85 nenes i 68 dones per matrimoni forçós risc de patir-lo, i per tant hi ha hagut una intervenció policial.
Aquest tipus de violència masclista afecta sobretot a nenes i joves, i és una pràctica molt estesa a l'Àfrica subsahariana, Magreb i l'Àsia Meridional.
Per lluitar-hi, s'ha presentat el Protocol per la prevenció i abordatge del matrimoni forçós a Catalunya.
L'objectiu es prevenir, detectar i intervenir davant de situacions de matrimonis forçosos i garantir el dret de les dones a eradicar la violència masclista.
L'elaboració del protocol ha comptat amb la participació d'entitats i professionals de diferents àmbits.
8 de març, Dia internacional de les Dones
La igualtat entre dones i homes és un dret fonamental a garantir en una societat que ho exigeix.
És un valor i un element clau per l'erradicació del sistema heteropatriarcal androcèntric i sexista imperant que ens oprimeix, ens violenta i ens discrimina.
Aquest dret a la igualtat de dones i homes ha estat reconegut legalment des de fa temps en el nostre marc jurídic, però no és efectiu ni en totes les esferes de les nostres vides ni és igual per a totes les dones.
Per això encara avui dia hem de vetllar per la plena participació de les dones en tots els àmbits de la vida.
8 de març: Dia Internacional de les Dones
Eviteu anar a les comissaries si no es tracta d'assumptes estrictament necessaris i rellevants.
Recordeu que s'han suspès els terminis de tramitació administrativa (els propers 15 dies no compten dins dels terminis disponibles pels tràmits administratius).
Les comissaries de Mossos d'Esquadra són obertes, amb el mateix horari.
Com a servei essencial, les comissaries de Mossos d'Esquadra són obertes, amb el mateix horari.
No obstant això, cal recordar que els desplaçaments s'han de reduir al màxim i només per a les activitats previstes; per tant, eviteu anar a les comissaries si no es tracta d'assumptes estrictament necessaris i rellevants.
Pendent es 24 ores deth dia, es 365 dies der an, vos podetz adreçar tà quinsevolha des dependéncies policiaus (comissaries, oficines de policia, oficines d'atencion ath ciutadan...) entà interposar denóncies e entà hèr quaussevolh actuacion referida ara activitat policiau.
Enes casi de petiti panatòris, panatòris laguens de casa, establiments o veïculs, e pèrta d'objèctes se pòden tramitar denóncies per internet.
Totun, era denóncia per internet non se pòt interposar se i a agut violéncia fisica enes persones o s'era victima a vist as autors o ei en condicions d'identificar-les.
Tanben auetz era opcion d'apropar-vos a ua comissaria entà que s'encueden de vosati.
Abans dera modificacion dera Lei d'Enjudiciament Criminau pera Lei 41/2015, de 5 d'octobre, es denóncies se trametien ath jutjat un còp finalizat er atestat.
Era policia judiciau, donc, damb es dades aportades pera persona denonciant, inície es linhes d'investigacion pertinentes que varien en foncion deth tipe de delicte.
Un còp er autor s'a identificat, er instructor des diligéncies aurà de referenciar en interior der atestat es motius pes quaus s'a identificat ar autor e toti aqueri indicis de qué dispòse entà atribuïr-ne era autoria.
Denonciar aguesti delictes permeterà e ajudarà a preveir e evitar qu'aguesti incidents poguen tornar a repetir-se.
Si sou víctima d'un robatori amb força al vostre domicili (català, castellà, anglès)
Era Lei permet informar anonimament de hèts delictius as ciutadans (per exemple, menaces de bombes mejançant telefonada).
Agents de la Policia de la Generalitat - Mossos d'Esquadra de la Divisió d'investigació Criminal (DIC) han immobilitzat 1.681 litres d'un producte de neteja que s'estava venent com a gel hidroalcohòlic higienitzant.
A partir de la informació proporcionada per un ciutadà el 23 de març agents de la comissaria de Terrassa van detectar que s'estava comercialitzant en un establiment de la ciutat un gel hidroalcohòlic que presentava un etiquetatge contradictori.
Tant el nom com la il·lustració continguda en l'envàs conduïen a pensar que es tractava d'un producte per a la higiene de les mans.
Però, al mateix temps i en un altre apartat del recipient en lletra molt més petita, s'especificava que calia utilitzar el producte amb guants i que s'havia d'evitar el contacte del gel amb la pell.
Els agents van posar els fets en coneixement de la Unitat Central de Consum de la Divisió d'Investigació Criminal que va iniciar la corresponent investigació de forma coordinada amb el Servei de Control Farmacèutic i Productes Sanitaris del Departament de Salut.
Els agents van verificar que a la pàgina web de l'empresa comercialitzadora es publicava el producte com a gel de mans contra el coronavirus, per tant, amb l'atribució de propietats de caràcter biocida.
Paral·lelament, el Departament de Salut informava que el producte no està autoritzat per l'Agència Espanyola de Medicaments i Productes Sanitaris (AEMPS) com a biocida i que l'empresa distribuïdora no pot fabricar productes cosmètics, ja que no ha dut a terme la "Declaració Responsable", tràmit indispensable per poder-ho fer.
El mateix dilluns 23 de març el Departament de Salut va enviar un requeriment a l'empresa perquè aturessin la fabricació i comercialització del producte.
Davant la manca de resposta de l'empresa, l'endemà els agents de la Divisió d'Investigació Criminal es van desplaçar fins a les instal·lacions de l'empresa, ubicada a la localitat de Rubí, on se'ls va notificar el requeriment, es va aturar la fabricació del producte, a més d'immobilitzar tot l'estoc que hi havia al magatzem.
La realitat és que es tracta d'un producte de neteja que s'ha ofert al consumidor de manera enganyosa com a producte higienitzant de mans amb característiques biocides, amb la contradicció que es produeix entre allò que s'indica a l'envàs del producte, el nom, la fotografia i la informació del producte publicada a la web i allò que expressa la lletra petita.
Cal tenir en compte que la comercialització d'aquest gènere es produeix en un context d'escassetat de gels hidroalcohòlics, motivada per la pandèmia del Covid-19, fet que ha possibilitat que aquest producte il·legal hagi tingut una gran sortida comercial.
Els fets han estat denunciats davant del Jutjat de Guàrdia de Rubí com a presumptes delictes de publicitat enganyosa i estafa al consumidor, sens prejudici del procediment administratiu sancionador que pugui incoar el Departament de Salut per comercialitzar el producte sense les degudes autoritzacions.
Els Mossos d'Esquadra han intensificat els patrullatges arreu de Catalunya al voltant d'establiments considerats essencials que estan oberts aquests dies com farmàcies o botigues d'alimentació, amb especial atenció en els horaris d'obertura i de tancament quan pot haver menys persones al carrer.
Amb la declaració de l'estat d'alarma decretada per reduir els contagis de coronavirus únicament poden obrir al públic aquells comerços o serveis de primera necessitat de manera que són molt pocs els establiments que continuen la seva activitat comercial amb normalitat.
El decret també va establir limitacions en la mobilitat de les persones que només poden sortir al carrer per les causes de força major establertes.
Aquesta menor mobilitat de ciutadans fa que hi hagi menys presència de persones al carrer, sobretot quan els establiments de primera necessitat obren o comencen a tancar.
Per tant, que només estiguin obertes les botigues de serveis essencials juntament amb la menor presència de gent pel carrer pot provocar que aquests comerços puguin ser un objectiu pels lladres i que els propietaris i treballadors puguin tenir sensació d'inseguretat.
Per això, a banda del patrullatge, els Mossos també incrementaran els contactes de proximitat i mantindran els canals de comunicació per tal de copsar les preocupacions dels propietaris i treballadors dels comerços que estan oberts, donar-los consells de seguretat per evitar ser víctimes de robatoris i reduir la seva percepció d'inseguretat.
La Policia de la Generalitat – Mossos d'Esquadra a banda de la feina que fa aquests dies per fer complir les restriccions decretades pel coronavirus, segueix treballant per garantir la seguretat de tots els ciutadans.
Si qualsevol persona o treballador d'un establiment essencial que obre aquests dies detecta algun fet sospitós o és víctima d'un delicte, pot trucar com sempre al telèfon d'emergències 112 per activar la patrulla policial.
· Des de l'inici del confinament, s'han alliberat i tancat cinc punts actius de substàncies estupefaents al Raval, entre els quals hi ha quatre narcopisos que han aturat l'activitat delictiva
Agents de la Policia de la Generalitat - Mossos d'Esquadra de la comissaria de Ciutat Vella i la Guàrdia Urbana de Barcelona han alliberat un pis situat al barri del Raval de Barcelona des d'on es realitzava tràfic de drogues La pressió policial ha permès que les persones que actuaven des d'aquest domicili acabessin abandonant l'indret i el pis ocupat il·legalment quedés buit.
Els fets van passar ahir a la nit quan els agents van reclamar als ocupants de l'immoble que marxessin ja que estarien realitzant una activitat delictiva.
Es tracta d'un grup d'homes, de nacionalitat filipina, relacionades amb tràfic de drogues, principalment shabú.
Posteriorment, les primeres gestions dutes a terme pels investigadors no van permetre localitzar el propietari de l'immoble i, per aquest motiu, es va procedir a tapiar-lo per tal d'aturar l'activitat delictiva que s'hi estava realitzant des de feia temps i evitar una nova ocupació.
Des de l'inici de l'aplicació de les mesures de confinament decretades per aturar la propagació de la Covid-19, els dos cossos policials continuen mantenint la pressió policial sobre punts de venda de drogues al barri del Raval de Barcelona.
En els darrers dies s'han alliberat i tancat cinc punts actius, entre els quals hi havia quatre narcopisos.
En tos els casos, els agents han aconseguit aturar l'activitat delictiva i aturar el tràfic de drogues.
En un altra actuació policial, els Mossos d'Esquadra han detingut a primera hora d'aquesta matinada dos homes, de nacionalitat paquistanesa com a presumptes autors d'un delicte de lesions.
Els agents van ser alertats per una baralla que s'havia iniciat a l'interior d'un pis entre dues persones, que finalment van acabar detingudes.
Els fets han ocorregut aquesta matinada quan una patrulla de seguretat ciutadana ha estat alertada que hi havia un home ferit en un carrer del barri del Raval al districte de Ciutat Vella.
L'home, que ha estat atès per la patrulla i personal del Sistema d'Emergències Mèdiques, ha estat traslladat a un centre mèdic amb pronòstic greu.
Paral·lelament, els agents s'han desplaçat fins a un portal on hauria tingut lloc la baralla, segons les declaracions del ferit.
L'agent ha trobat allà un home també ferit que ha explicat que l'altre home l'hauria agredit per accedir al seu pis i ell s'hauria defensat.
Davant les declaracions contradictòries dels dos homes, els Mossos els han detingut per un delicte de lesions.
Els dos homes han estat traslladats a centres hospitalaris, un dels quals amb ferides de diversa consideració i l'altre ha estat donat d'alta i traslladat a dependències policials.
Passarà a disposició judicial durant les properes hores.
Acumulen una cinquantena de detencions i estan implicats en el robatori a un concessionari de Girona on van endur-se un vehicle, la sostracció de la recaptació d'una cabina de l'AP7 i el robatori a una casa del Garraf
Agents de la Policia de la Generalitat- Mossos d'Esquadra de la Unitat Operativa de Mobilitat de la Divisió de Transport i de la Unitat d'investigació del Garraf han detingut dos homes, d'origen bosnià, com a presumptes autors de diversos robatoris comesos des de l'inici de la declaració d'Estat d'Alarma com a conseqüència de la pandèmia de la Covid-19.
Els dos detinguts ja han ingressat a presó.
Es dóna la circumstància que des de l'inici del confinament se'ls ha denunciat fins a 39 vegades per trencament de les mesures vigents derivades de l'actual situació.
Els fets investigats es van iniciar el passat 16 de març quan es va tenir coneixement del robatori d'un vehicle en un concessionari de Girona.
Un dia després els lladres van utilitzar aquest vehicle per cometre un robatori amb força en una cabina de pagament de l'autopista AP-7, a Sant Celoni, d'on van sostreure més de 500 euros.
Els Mossos d'Esquadra van poder recuperar el cotxe sostret però els investigats continuaven el seu periple per Catalunya amb altres vehicles sostrets.
Els agents de la Unitat Operativa de Mobilitat van iniciar una investigació i van poder constatar que aquest grup de persones tenia una alta mobilitat per tot el territori català i que estava incomplint reiteradament les mesures de confinament.
El grup viatjava per tot el territori per evitar l'acció policial però els investigadors anaven reunint cada cop més indicis dels llocs per on passaven i dels moviments que estaven fent.
Després de diverses gestions d'investigació, els agents van ubicar-los a la comarca del Garraf, on haurien ocupat il·legalment una casa i s'hi haurien instal·lat.
Un cop allà, els detinguts van robar presumptament en una casa propera a la que havien ocupat.
Van forçar diverses estances, una caixa forta i van sostreure joies, rellotges de luxe i diners en efectiu.
Per tot plegat, el passat 23 d'abril, els agents van detenir un membre del grup.
A partir d'aquest moment es va dissenyar un dispositiu policial per localitzar i detenir l'altre persona que actuava amb ell.
La detenció va tenir lloc el passat 24 d'abril i van passar a disposició judicial el dissabte davant el Jutjat de Guàrdia de Vilanova i la Geltrú, que va decretar el seu ingrés a presó.
Fruit de la investigació, s'ha comprovat que els detinguts haurien participat des de l'inici de l'Estat d'Alarma, en diversos robatoris amb força, danys, robatori amb violència i intimidació, falsificació documental i delictes contra la seguretat del transit.
A banda dels il·lícits penals comesos per aquestes dues persones, cal dir que havien incomplert les mesures de confinament: un d'ells, 23 vegades, i l'altre, 16 més.
La jutgessa del Jutjat d'instrucció 1 de Vilanova i la Geltrú va decretar l'ingrés a presó dels dos detinguts.
La investigació continua oberta i no es descarta la detenció de dos homes més, que ja estan identificats, i que haurien participat en els fets investigats.
La campanya de les polseres solidàries impulsada pel Daniel Ojeda, agent de l'ABP Hospitalet de Llobregat, ha finalitzat amb l'entrega del xec dels beneficis obtinguts a Sant Joan de Deu.
La iniciativa solidària va començar a mitjans de maig del 2018 i ha estat tot un èxit de participació amb una recaptació total de 24.225€.
El Daniel ha entregat el xec a Sant Joan de Deu i ha pogut conèixer les instal·lacions del SJD Pediatric Cancer Center de la mà de la Emma Perrier, de l'Obra Social Infancia, i ha compartit una estona amb la Dra.
Cinzia Lavarino, investigadora de la planta de oncologia pediàtrica de l'Hospital Sant Joan de Deu, qui li ha explicat totes les línies d'investigació que dur a terme el seu equip.
Avui, Dia Internacional del Càncer Infantil, és un dia especialment significatiu en el que ens sentim orgullosos d'haver col·laborat en un projecte com aquest.
Moltes gràcies a tots per tota la vostra col·laboració durant tot aquest temps amb aquesta iniciativa solidaria tant espectacular!!
El nostre company Daniel, ha impulsat la iniciativa de les polseres solidàries Los Valientes - mossosolidaris.
Amb un cost de només 3 euros la idea és arribar al màxim de gent possible per a recaptar fons per la creació del Pediatric Cancer Center de l'hospital Sant Joan de Déu.
Durant la visita a Sant Joan de Déu per presentar les polseres solidàries, el Daniel acompanyat de tres companys més van fer un taller de gorres i altres activitats amb els nens ingressats, uns nens i nenes valents que es mereixen tot el que poguem fer entre tots per contribuir a la lluita contra el càncer.
La primera tanda de 500 polseres solidàries -mossosolidaris es va esgotar ràpidament, es va fer una segona tanda de 1000 més i ja s'ha superat la xifra de 10.000 euros recaptats.
Un petit gest pot tenir uns grans resultats.
A mé a més les polseres solidàries traspassen fronteres, dos policies, un d'Itàlia de la Unitat de Trànsit i un d'Alemanya, del Departament de la localitat de Dresden van conèixer aquesta inciativa solidaria a través de les xarxes socials i es van posar en contacte amb el Dani per comprar-les.
Els equips famení i masculí de la secció rugby del Futbol Club Barcelona també ha volgut col·laborar amb la inciativa i van comprar les polseres.
El dia 18 d'octubre de 2018 el Dani va participar en l'acte de la "primera pedra" del SJD Pediatric Cancer Center Barcelona.
Per encarregar polseres, demanar qualsevol informació o col·laborar en la iniciativa, podeu escriure un correu a [EMAIL]